Downloaded from YTS.MX
Official YIFY movies site: YTS.MX
Meg tudná mondani nekem,
hogy mi a baj a feketékkel?
Hogy mi a baj a feketékkel?
Mi a baj a feketékkel?
Mégis hogy érti ezt?
Hogy mi a baj a feketékkel?
1860-ban Mississippi állam szenátora, Jefferson Davis a szenátus tagjai előtt
a feketék oktatását biztosító törvényjavaslat ellen érvelt.
Álláspontja igazolására előállt egy állítólagos bibliai példázattal.
E kitalált történet szerint Káin az édenkertből való kiűzetése után
átkelt Nód földjén.
Davis szenátor azt állította, hogy Nód földjén
azok az állatok és szörnyetegek éltek,
amiket Isten Ádám és Éva előtt teremtett.
És ezen bestiák között volt egy sajátos, állatszerű, sötét bőrű lény.
Nos, Davis szenátor a feketékről beszélt.
„A feketék tehát Isten akaratából alsóbbrendűek”,
folytatta Davis. „Ezt a történelem is igazolja.”
Ezzel a mesével állt elő Davis szenátor.
Az a Davis szenátor, aki később
az Amerikai Konföderációs Államok elnöke lett.
Ezzel próbálta igazolni azt,
hogy a fekete és fehér rasszok közötti egyenlőtlenség
eleve elrendeltetett.
AZ AMERIKAI KONFÖDERÁCIÓS ÁLLAMOK ELNÖKE
Mi történik, ha ilyen történeteket, mítoszokat mesélünk a feketékről,
és az ő amerikai társadalomban betöltött szerepükről?
A történetek, amik mind arról szólnak, hogy mi a gond a feketékkel,
beépülnek az alapvető társadalmi tudatba,
és a feketékről alkotott elméletek, téves elképzelések táptalajává válnak.
Józanul kell szemlélnünk a történelmünket.
Küzdelem folyik,
méghozzá fontos küzdelem az egyes ideológiák között.
A kérdés tehát ez:
„Miként kérdőjelezzük meg
a nekünk felkínált eszméket, és mit fogadjunk el közülük?”
Mert ezekkel valakinek célja van,
de a mi érdekeinket szolgálja, vagy az övéket?
A RASSZIZMUS TÖRTÉNETE AZ EGYESÜLT ÁLLAMOKBAN
DR. IBRAM X. KENDI KÖNYVE ALAPJÁN
Ami a rassz kérdését illeti,
az, hogy egy rasszhoz tartozunk…
TANÁR, ÍRÓ
nem volt mindig egyértelmű.
Az óceánon áthurcolt emberek között voltak fulanik,
igbók, jorubák,
volofok, mandinkák.
De valahol az Atlanti-óceán közepén
ezek az emberek egyetlen közösséggé olvadtak össze.
A rasszhoz tartozás fő attribútumának…
TANÁR, EMBERI JOGI AKTIVISTA
sokszor a bőrszínt, a hajvastagságot, vagy hasonlókat tekintünk.
Pedig a rabszolgaság az.
Fontos felhívnunk rá a figyelmet, hogy eredetileg a rabszolgák…
TÖRTÉNÉSZ, ÍRÓ
egyáltalán nem úgy néztek ki, mint én.
A nyugat-európai rabszolgapiacon
évszázadokig kelet-európai szlávokat adtak-vettek.
Az angol „slave”, vagyis rabszolga szó is a szláv jelentésű „Slav”-ból ered.
Hogy kerültek hirtelen az afrikaiak a rabszolgák közé?
A FEKETESÉG FOGALMÁNAK MEGSZÜLETÉSE
Ne feledjük, a rabszolgatartás egyidős az emberiséggel.
Rabszolgasorba taszítottuk egymást
amióta csak birodalmak, államok és háborúk léteznek.
Azonban 1444-ben valami megváltozott.
Ekkor érkeztek meg az első afrikaiak,
akiket a portugálok Szenegambiában ejtettek foglyul,
Portugália rabszolgapiacára.
Én ezt tekintem…
TÖRTÉNÉSZ
a transzatlanti rabszolga-kereskedelem kezdetének.
Tengerész Henrik portugál herceg felismerte,
milyen értékesek lehetnek az afrikaiak a nyugat-európai rabszolgapiacon.
Értékesebbek voltak a kelet-európai szlávoknál,
mert nehezebben tudtak megszökni, nehezebb volt beolvadniuk a helyiek közé.
Ezért újabb expedíciókat indított az értékes lelőhelyre.
Amikor Henrik herceg lerohanta Afrikát,
alkalma nyílt elvinni onnan bármit.
Megvolt a bevált módszere arra, hogy megszerezze, amit akart.
SZÖKÉSGÁTLÓ VASNYAKÖRV
Henrik nem akart dicsekedni vele,
hogy pénzért erőszakos, kegyetlen módon rabszolgasorba taszítja az afrikaiakat,
ezért megbízott egy Gomes Zurara nevű udvari krónikást az életrajza megírásával.
Gomes Zurara azzal indokolta a rabszolga-kereskedelmet,
hogy Henrik herceg megmenti ezeknek az embereknek a lelkét,
mert az afrikaiak alapvetően alantas, vadállatias lények.
„Úgy élnek, mint a vadállatok, az értelmes lények szokásai nélkül.
Nem értik a „jó” fogalmát,
és tunyaságban telnek a mindennapjaik.”
Gomes Zurara könyve volt az első jelentős mű,
amit egy európai Afrikáról írt,
és hatalmas siker lett.
A vadállatias afrikaiakról szóló rasszista elképzelések
elkezdtek terjedni Nyugat-Európában.
Ez a mű elültette az emberek fejében a rasszok hierarchiájának gondolatát.
Ez az indoktrináció módszere.
Ugyanígy működik ma a popkultúra és a hatalom.
EGYETEMI DOCENS
Észrevétlenül sulykolja belénk a nézeteit.
Hogy egy ember képes legyen rabszolgákkal kereskedni bűntudat nélkül,
valami okot, mentséget kell kreálni hozzá,
mert enélkül az egész nem más, mint kegyetlenkedés,
lopás, gyilkosság, erőszak,
és senki sem szeret szörnyetegként gondolni magára, igaz?
Gomes Zurara könyve
a különböző bőrszínű, nyelvű, kultúrájú és nemzetiségű embereket
egységes rasszként, „fekete”-ként írta le, akik rabszolgasorsot érdemelnek.
TEREMTÉSTÖRTÉNET
HOTTENTOTTA GORILLA
A feketék.
Mi a baj velük?
A feketék.
Semmi hasznuk, senki sem szereti őket, senki sem akarja őket.
Egyes niggerek tiszták, mások nem.
Bárcsak lenne csirkém!
A néger szó ebben az országban ma egyet jelent a nemi betegségekkel,
a prostitúcióval, az illegális szerencsejátékkal,
a bűnözéssel.
Te migráns, homoki nigger, te anyaszomorító faszszopó rohadék!
Menj vissza oda, ahonnan jöttél!
- Mit művel? - Itt én lakom.
- Idehozták az őrülteket. - Az áldozat!
- Fogd meg! Nézd! - Hát legyen!
Vidd azt a kurva…
- Húzzon el a házamból! - Hívom a zsarukat.
Ez azért van, mert feketék vagyunk.
Mégis mihez kezdjünk a fekete mivoltunkkal?
Rejtsük el?
Valaki egyszer mondott egy hazugságot,
és azóta minden feketét gonosznak, csúfnak bélyegeznek.
Nézzék meg a szótárban a „fekete” szó szinonimáit!
Gomes Zurara tehát feltalálta a „feketeség” ideáját,
de ezzel szemben akkor még nem létezett a „fehérség”.
A „fehérség”, mint mesterséges fogalom
csak az 1500-as, vagy inkább az 1600-as évek terméke.
A FEHÉRSÉG FOGALMÁNAK FELTALÁLÁSA
Az amerikai rabszolga-kereskedelem hajnalán
nem csak fekete rabszolgák léteztek.
A szerződött cselédek
egy jobb élet reményében érkeztek Európából,
de életkörülmények alig valamivel voltak jobbak a rabszolgákénál.
A CSELÉDEK ÉS A RABSZOLGÁK EGYÜTT VÉGZIK
A SZÁNTÁST ÉS A DOHÁNYTERMESZTÉST
A SZERZŐDÖTT CSELÉD NEM TÁVOZHAT EL,
SEM ÉJJEL, SEM NAPPAL A GAZDÁJÁTÓL
NEM JÁTSZHAT
ÉS NEM KÖTHET HÁZASSÁGOT
A fehér földbirtokosok legnagyobb félelme az volt,
hogy a fehér cselédek és a fekete rabszolgák…
EGYETEMI TANÁR, ÍRÓ
összefognak a közös érdekeik képviseletében,
és harcba szállnak a fehér elittel.
Azt, hogy ez mennyire valós félelem volt,
bebizonyította a Nathaniel Bacon-féle felkelés,
amikor a fekete és fehér szolgák
egyesült erővel lázadtak fel a fehér földbirtokosok ellen.
Nemcsak az én szabadságom a tét,
hanem a tiéd is.
Ha összefogunk, azt nem azért tesszük, hogy a szegény feketéken segítsünk.
Egymáson akarunk segíteni.
DÜHÖNGJ, SZERVEZKEDJ!
KÖSZ, KAPZSISÁG. INNEN ÁTVESSZÜK!
MI VAGYUNK A 99%
Nagyon szomorú látni, hogy vannak, akik akadályozzák
azt a fejlődést és haladást, amit az ország elérhetne,
ha összefognánk és kihasználnánk a sokszínűséget, ami a legfőbb erőnk.
Mindegy, hogy valaki déli, északi, keleti, nyugati, néger, vidéki vagy jenki,
együtt, közösen harcolunk.
1968. AUGUSZTUS
Tényleg olyan nagy kérés,
hogy emberként bánjanak velünk?
Maguk szerint félünk a haláltól,
amikor nincs jogunk élni sem?
A Bacon-féle felkelés során a felkelők elfoglalták Virginia fővárosát…
JÖN AZ OSZTÁLYHARC
…amitől a fehér rabszolgatartók halálra rémültek.
KIRÁLYI PROKLAMÁCIÓ A VIRGINIAI FELKELÉS LEVERÉSÉRŐL
Felismerték, hogy a fehér cselédek és a fekete rabszolgák összefogása
számukra az Armageddon.
Ebből a fehér földbirtokosok megértették, hogy jobban kell ügyelniük
a szerződött cselédek és a rabszolgák elválasztására.
Egy sor jogszabály révén biztosították,
hogy a cselédek élvezhessenek bizonyos privilégiumokat,
pusztán azért, mert fehérek, és ezektől a feketéket elzárták.
Végül a fehér cselédek némelyike ki tudta magát váltani a szolgasorból.
Ők aztán földet vettek maguknak,
pénzt kerestek,
és a pénzből immár megvehették
azon emberek egyikét
akikkel vállt vállnak vetve harcoltak a Bacon-féle felkelés során.
Majd ezek az emberek azt vágták a korábbi bajtársaik arcába,
hogy a helyzetük közti különbség
nem rasszista jogszabályok következménye,
hanem a feketék alacsonyabbrendűségéé.
Be akarják vetni a fehér és a színes gyermekeket
az integráció fortyogó üstjébe,
amiből nem születik más, csak keverék, mulatt, korcs emberfajzatok!
Ez mindkét faj végét jelentené.
Amerikát fehér keresztény hazafiak építették
fehér keresztény hazafiaknak!
FEHÉR NACIONALISTÁK GYŰLÉSE TENNESSEEBEN
Nemcsak az értékeinkről van szó,
hanem a nemzetünk túléléséről.
Nincs választásunk.
Ha Amerika gyűlöletére tanítjuk a gyermekeinket,
akkor nem marad, aki megvédje a lobogónkat,
ezt a nagyszerű országot és a szabadságunkat.
SZÁMÍTANAK A FEHÉR ÉLETEK
Ekkor jelent meg az a gondolat,
hogy fehérnek lenni önmagában is kiváltság,
egy olyan státusz, amit a fehérek maguknak tartanak fenn
a feketék kárára.
- A fehérek… - A fehérek…
Egyenlő jogokat a fehéreknek!
Mindez a fehér emberé volt.
A fehér ember, ki más?
A fehér többség…
Fehérek vagyunk, és büszkék vagyunk rá.
Fehér vagyok!
A fehérség fogalma határozza meg,
hogy ki jogosult a társadalmon belül bizonyos előjogokra.
A fehérség védőhálóként működik akkor is, ha szegény vagy…
MINEK HAZUDJAK? SÖRRE KELL
…csóró vagy nincstelen.
Olyasmi ez…
TANÁR, ÍRÓ
ami alapvető részévé vált a fehér amerikai identitásnak.
Valami, ami mindig mások fölé helyezi az embert.
Valaha a lengyel bevándorlókat lengyelnek tekintették, nem fehérnek,
az olaszokat pedig egyszerűen olasznak.
De valahol menet közben…
MOSDÓ CSAK FEHÉR NŐKNEK
…ezek az emberek rájöttek: „Ha egyesítjük erőinket a fehérség zászlaja alatt,
megvédhetjük közös érdekeinket, és távol tarthatunk másokat a hatalomtól.”
A fehérség hatására
az emberek nem látják,
kik a valódi tolvajok.
A rendszer igazi haszonélvezői
egy szűk körű, gazdag, fehér elit tagjai,
akik egyre nagyobb vagyonra és hatalomra tesznek szert
a társadalom többi tagján élősködve.
Halljátok meg a hangunkat!
Egy csomó fehér küzd pénzügyi gondokkal,
akik hiszik, hogy a bajaik okozói azok…
SZÁMÍTANAK A DÉLI ÉLETEK
…akik nem hasonlítanak rájuk.
A pokolba a niggerekkel!
Megoldjuk a gondjainkat segítség nélkül.
Hosszú évek óta élünk itt boldogan, és ez így lesz a jövőben is.
Fehérek maradunk. Pont.
Nem állhattok a helyünkre!
Nincs olyan, hogy rassz. Nincs rá tudományos bizonyíték.
Senki DNS-éből nem olvasható ki, milyen rasszba tartozik,
ám magának a ténynek mégis súlyos társadalmi hatásai vannak,
mert sokan bedőlnek a köré szőtt mítosznak.
Ön szerint hatással lesz a közösségre egy néger család ideköltözése?
Egyes négerek nagyon koszosak,
de ha ők tisztán tartják a környezetüket, akkor nem bánom.
Attól függ, milyen típusú négerek.
Ha olyanok, mint amelyik nálam dolgozik,
aki rendes, becsületes asszony, büszke a származására,
büszke rá, hogy néger, tiszta és iparkodó, akkor nem zavarnának.
Van egy mézesmadzag,
amit a fehérek szeretnek elhúzni az orrunk előtt.
Elhitetik velünk, hogy elfogadnak…
AKTIVISTA, ÍRÓ
hogy felemelkedhetünk,
ha a megfelelő iskolába járunk, a megfelelő angolt beszéljük,
ha beolvadunk a tömegbe, ha őszinték vagyunk, de csak annyira,
ami még nem kínos a fehéreknek.
Ha megtestesítjük az ideális négert.
AZ ASSZIMILÁCIÓ MÍTOSZA
Akkor tisztázzuk!
Büszkék vagyunk a fekete mivoltunkra, a fekete örökségünkre.
De a fehér Amerika nem tudja elfogadni egy több fajból álló társdalom gondolatát.
Mindig is fehérnek tekintették Amerikát…
BŐRVILÁGOSÍTÓ
…ezért minket próbálnak meggyőzni arról,
hogy fehérré kell válnunk ahhoz, hogy elfogadjanak minket.
A LÁTHATÓAN VILÁGOSABB BŐRÉRT
Nem tudok másképp gondolkozni. Nem gondolkozhatok afrikaiként, írként,
vagy norvégként.
A gondolkodásom kereteit az a társadalom határozza meg,
amiben élek, ez pedig egy fehér társadalom.
- Zavarja az afroamerikai megnevezés? - Igen, mert kafeinázsiai vagyok.
Kafeinázsiai?
JÖN A FEHÉR PSP
Az asszimiláció gondolatával a fő gond az a késztetés,
hogy változzunk át valamivé…
TÖRTÉNÉSZ, ÍRÓ
ami a fehér ember számára elfogadható, nem fenyegető,
amit a fehérek biztonságosnak találnak.
„Miért nem tudsz fehér lenni?” Csak olvadj be!
Mindenkivel, aki napjaink társadalmában feketeként él,
előfordult már, hogy fehér szokásokat vett fel.
Fiatalember, hadd adjak egy tanácsot!
Használd a fehér hangod!
- Nincs fehér hangom. - Ugyan! Tudod, hogy értem.
Benned van a fehér hang, használd!
Csak segíteni akarok.
Az asszimiláció hívei szerint a megoldás egy faji alapú csoport megváltoztatása.
„Többet kell dolgozniuk, jobban értékelniük az oktatást,
többet törődni az egészségükkel.”
FAJI BÜSZKESÉG LÉGY TISZTA ÉS VONZÓ
Ezzel is az alacsonyabbrendűségünket hangsúlyozzák,
hogy nem képviselünk semmiféle értéket.
„Vagy beolvadtok,
vagy kell nektek egy párhuzamos infrastruktúra,
hogy kezeljük a jelenlétetek problémáját.”
Egy végzős gimnazistát az iskola eltiltana az érettségitől,
sőt, az iskola látogatásától is, ha nem vágatja le a rasztáit.
Így haladó gondolkodásúnak hihetik magukat…
TANÁR, ÍRÓ
mert hiszik, hogy az emberek változhatnak.
- Csak húzd fel a gatyád! - Ennyi az egész?
Hisz lát az édesanyád, a nagymamád,
hát viselkedj értelmesen, légy tisztelettel mások iránt!
JOBBAK VAGYUNK ENNÉL!
Figyeljetek oda,
gondoljátok végig, mi a társadalomban manapság elfogadott viselkedés!
NEVELD ÚJRA MAGAD!
A mottó ugyanaz, akár 2021-et írunk,
akár 1821-et.
FEHÉR MÁZ ELFEDI A FEKETESÉGET
„Van valami bennetek, a testetekben, a kultúrátokban,
amiből a jól látható különbözőségünk fakad.”
Ki tanított arra, hogy gyűlöljétek a hajatokat?
Ki tanított arra, hogy gyűlöljétek a bőrötök színét,
olyannyira, hogy készek vagytok kihipózni, hogy a fehérekre hasonlítsatok?
Ki tanított arra, hogy gyűlöljétek az orrotokat, a szátok formáját?
Ki tanított arra, hogy tetőtől talpig gyűlöljétek önmagatokat?
A 18. században európai és amerikai filozófusok amellett érveltek,
hogy a feketék csakis munkára valók,
hogy a feketék teste csakis
a durva munka elvégzésére jó.
Ás mert az emberi létezés csúcsát az európaiak jelentik,
míg a legalantasabb emberi lények az afrikaiak,
ezért a kifinomult művészet és gondolkodás bölcsője Európa,
letéteményesei pedig az európai származásúak.
Olyan mélyen hittek a saját, feketékről kitalált meséikben,
hogy szó szerint képtelenek voltak elképzelni,
hogy egy fekete nő alkothat bármi művészit.
„Engem, az ifjú lelket a kegyetlen sors
Afrika lágy öléből durván elrabolt
Az én lelkem mily kínzó fájdalom gyötri,
Szüleim kebelét mily bánat emészti?”
PHILLIS, A BOSTONI NÉGER LÁNY KÖLTEMÉNYEI
Phillis Wheatley volt az első fekete nő,
aki verseskötetet adott ki
Észak-Amerikában.
Mindenkit megdöbbentett.
Alapjaiban rázta meg az afrikaiakról
és az ő intellektusukról alkotott képet.
KÖLTEMÉNYEK KÜLÖNFÉLE TÁRGYAKRÓL VALLÁSRÓL ÉS ERKÖLCSRŐL
A költészetre úgy tekintettek,
mint szépművészeti ágra,
tehát bebizonyosodott, hogy az afrikaiak képesek érzelmeik kifejezésére
egyszerű rigmusokon túl is.
De persze voltak néhányan, akik állították,
hogy egy fekete lány nem írhatta ezeket a verseket.
„Ez őrület, teljes képtelenség.”
Végül prominens bostoni férfiak egy csoportja összegyűlt,
hogy kivizsgálja az ügyet.
Maguk elé idézték Phillis Wheatley-t, hogy bebizonyítsa,
valóban ő volt-e a költemények szerzője.
A vizsgálat során
azt kellett bizonyítania,
hogy ő több, mint aminek ezek a fehér férfiak látták őt,
hogy ő nem „csak” egy fekete nő, nem „csak” egy rabszolga.
Az eljárás jól példázza a kényszert,
hogy a fekete nőknek folyton bizonyítaniuk kell az értéküket,
másrészt felállítja azt a vélelmet,
hogy a fehér férfiak megkövetelhetik tőlünk, hogy bizonyítsunk.
Élete során minden fekete nő átéli a maga Phillis Wheatley-pillanatát.
Számomra a legfájdalmasabb egy kollégám megjegyzése volt,
aki azt mondta: „Néha aggódom miattad, amikor beszélsz,
mert tudatlannak tűnsz,
ráadásul afroamerikai vagy,
én pedig nem akarom, hogy az emberek előítélettel viseltessenek irántad.”
Azt feleltem:
„Hadd mondjak neked egy…”, ide képzeljen egy káromkodást, „…dolgot!”
„Annak a…”, itt újabb káromkodás volt,
„aki tudatlannak tart engem, azt ajánlom, hogy előbb nézze meg az önéletrajzomat!”
Mi, alulírottak, ehelyütt tanúsítjuk,
hogy a következő oldalon felsorolt költeményeket
meggyőződésünk szerint a Phillis nevű fiatal néger lány írta,
akit néhány évvel ezelőtt
műveletlen barbárként hoztak el Afrikából.
Phillis Wheatley a költeményeiben
rácáfol arra…
A TERMÉSZET ARCA ISMÉT MEGÚJULT
…hogy ő bármivel kevesebbet érne másoknál.
AZONBAN MÉG MINDIG HARMONIKUS, IGAZSÁGOS ÉS JÓ
Phillis tisztában volt vele, hogy nincs vele semmi baj.
Ám a Phillis Wheatley-jelenség nagyon veszélyes.
Egyenesen a koloniális Amerika gazdaságát veszélyeztette.
Hisz a feketék munkaerejére volt szükség, nem a feketék művészetére.
„Ha elismerjük, hogy egy fekete nő is lehet művész,
hol a vége, mit kell még elismernünk?”
„Te, enigmatikus nő, aki kirobbansz
A felhők közül, a belekből, a folyók partjából, térdkalácsokból
vénákból, láthatárokról
Szempillákkal hímzett nyelvek Az én torkomban égtek
A nyomotokban járok énekelve
Itt vagytok, ott vagytok
És sosem tűntök el
Ismerem pillangószerű édességetek
Ajkaitokon a tenger sós ízét
Nők történeteitől terhes évek
Előzzétek meg a fényt
Kezeitek fájdalommal lázadnak
És új imában omlanak össze
A Nyugat által szennyezett
Üveget érintve, ahol szellemek viselik a katonák vérét…”
„Ha az irgalmat erővel
És az erőt a joggal ötvözzük
Akkor a szeretet lesz az örökségünk
És gyermekeink más jogokkal születnek
Hagyjunk hátra egy jobb országot
Mint amit mi megörököltünk
Bronzszínű mellkasomból fakadó lélegzettel
E sebzett világot csodálatossá tesszük
Felemelkedünk a nyugat aranyló dombjai közül
Fel a szélfútta északkeletről
Ahol apáink először lázadtak fel
Felemelkedünk a Közép-Nyugat tavakkal ölelt városaiból
És a napsütötte délről
És új erőre kapunk…”
„Hetven éve élek e világban
S a gyerek, akinek dolgozom, lánynak hív
Mire én: ‘Haha! Igenis, asszonyom!‘
Hogy munkám megmaradjon
Túl büszke vagyok a megalázkodáshoz Túl szegény a lázadáshoz
Ezért hát
Nevetek!
Amíg görcsbe rándul a gyomrom
Ha önmagamra gondolok
A népem megnevettet
Úgy kacagok
Hogy majd belehalok
A meséik hazugságnak tűnnek
Ők nevelik a gyümölcsöt De nekik csak a héja jut
Hát nevetek
Amíg el nem fog a sírás
Ha önmagamra gondolok
S a gyökere mindennek A halál árnyékában élt élet
S a maszk, amit viselnek Az tart életben minket!”
Ha a fehér felsőbbrendűségre, a rasszizmusra gondolunk,
ha leásunk a jelenség mélyére, feltárul előttünk az erkölcstelensége.
Létezik egy mítosz az országunk alapításáról.
GEORGE WASHINGTON RABSZOLGÁI SZÁMA: KB. 670 FŐ
Az emberek szeretnék elfelejteni
Amerika valós történelmét.
JAMES MADISON RABSZOLGÁI SZÁMA: 100+ FŐ
JAMES MONROE RABSZOLGÁI SZÁMA: KB. 178 FŐ
A fehér felsőbbrendűség érzése
az alapítása óta áthatja ezt az országot.
THOMAS JEFFERSON RABSZOLGÁI SZÁMA: 600+ FŐ
Beszéljek Thomas Jeffersonról?
Hát jó.
Thomas „Ellentmondásos” Jefferson.
Kevés ember van, akit jobban megvetek.
Thomas Je…
Thomas Jefferson…
AKTIVISTA, OKTATÓ
Thomas Jefferson egy rohadék volt.
Tökéletesen tisztában volt a rabszolgákat ért atrocitásokkal…
A RABSZOLGA-KERESKEDELEM ELTÖRLÉSE
…de eszében sem volt megszüntetni, mert a rabszolgaság előnyös volt…
neki.
Egyrészt
ellenezte a rabszolgaságot,
másrészt viszont ellenezte az eltörlését.
Ezért felszólalt a rabszolgatartás ellen, főleg a karrierje kezdetén,
de felszólalt azok ellen is, akik meg akarták azt szüntetni.
Egész Amerika erre a paradoxonra épült.
A szabadságot hirdette rabszolgatartóként.
Meg kell írnom a Függetlenségi Nyilatkozatot.
Gyerekként azt tanuljuk, hogy Jefferson egy hős,
aki sokat tett az országunkért.
Csakhogy volt sötét oldala is.
Mr. Jefferson!
De csak a hősies oldalát hangsúlyozzuk, a másikról elfeledkezünk,
és ezzel túlidealizáljuk Thomas Jefferson alakját.
Mi a baj?
Félek, uram.
Ugyan mitől?
„A fajok közötti keveredés olyan elfajzáshoz vezet,
amit senki, aki tiszteli országunkat
és az emberi természet nagyszerűségét
naivan nem helyeselhet.
Bennem erős viszolygást kelt.”
Thomas Jefferson megalázó módon beszélt a fekete nőkről,
hangsúlyozta, hogy milyen taszítóak.
Egyszer talán még orangutánhoz is hasonlította őket,
de Sally Hemingsszel nem tudott betelni. Hány gyereket is csinált neki?
Rendszeresen…
TANÁR, ÍRÓ
megerőszakolta…
Sally Hemingst, a fiatal rabszolgalányt.
Ez volt Thomas Jefferson.
A demokráciáról beszélt,
miközben ő maga nemzette a rabszolgákat
a monticellói birtokára.
A Thomas Jeffersonhoz hasonló fehér férfiak
elfogadottá tették a fekete nők elleni erőszakot azzal…
TÖRTÉNÉSZ, TANÁR, ÍRÓ
hogy nem tekintették erőszaknak.
A FEKETÉK HIPERSZEXUALITÁSÁNAK MÍTOSZA
A fekete nőkről a rabszolgaság idején kialakult egyik legerőteljesebb mítosz
a fekete Jezábel képe.
A fekete Jezábel olyan nő,
akit teljes egészében szexuális vágyai irányítanak.
Akinek ösztönös, veleszületett hajlama van a hiperszexualitásra,
és egyfolytában szexre vágyik.
Milyen felelősségtől mentesít egyeseket ez a vélekedés?
Mit söpörhetünk le az asztalról, mit ignorálhatunk általa?
Ez a mítosz adott szabad kezet a fehér férfiaknak,
hogy megerőszakolják a rabszolganőket.
Ujjal mutogathattak a fekete nők állítólagos promiszkuitására:
„De hisz ő akarta!
Ő mászott rám, ő csábított el engem!”
Az amerikai popkultúra e toposza
olyan mélyen beivódott a közfelfogásba,
hogy szerintem az alkotók már észre sem veszik,
milyen hatást vált ki.
A fekete lányokat a közvélekedés egyértelműen könnyűvérűnek tartja.
Aki úgy érzi, hogy zaklatják, ne küldjön félreérthető jeleket!
Én ezt látom az egyik problémának.
Nem csak a férfiak viselkedése problémás, a nőké is.
A KIADÓ ELJÁTSZATJA VELE JEZÁBELT
MEGSZÁLLTA JEZÁBEL SZELLEME
CSAK RÁJÁTSZIK JEZÁBEL SZEXIS TOPOSZÁRA
Meg kell értenünk,
a rabszolgákkal szembeni erőszaknak a nemi erőszak is szerves része volt.
Ez egy erőszakos kultúra volt,
amibe a szexuális erőszak is beletartozott.
AZ ALABAMAI FEHÉR ERŐSZAKTEVŐK ÁLDOZATA
A HATÓSÁGOK TÉTLENEK A NÉGER ANYA ELLENI CSOPORTOS ERŐSZAK ÜGYÉBEN
Nincs beleegyezés, nem létezik olyan, hogy „nem”.
Jogi értelemben a rabszolgákat nem lehet megerőszakolni.
A fekete nőkkel szemben sok különféle módon követtek el erőszakot,
ezért az ő életük rabszolgaként más volt,
és másként is kell tanulmányozni az ő szenvedésüket.
A fehér rabszolgatartók igyekeztek eltitkolni a nemi erőszakot,
de akadt egy nő, aki nem hagyta elhallgattatni magát.
Harriet Jacobs volt az első nő,
aki a rabszolga nézőpontjából írta meg a saját történetét.
Beszámolt róla,
hogy min mentek keresztül a fekete, rabszolga anyák.
EGY RABSZOLGALÁNY ÉLETÉNEK ESEMÉNYEI SAJÁT KEZŰLEG LEJEGYEZVE
„Olvasó,
nem fogok hazudni a déli háztartásokról.
A rabszolgaság iszonyú sors a férfiaknak, de még iszonyúbb a nők számára.
A nők sanyargatása, a nekik okozott szenvedés,
a velük szembeni igazságtalanság egészen sajátos.
A gazdám folyton emlékeztetett rá, hogy a tulajdona vagyok,
és égre-földre esküdött, hogy képes engedelmességre kényszeríteni.
Mindenféle tisztátalan dolgokkal tömte a fejem,
amiket csak egy szörnyeteg ki tud találni.”
Tedd, amit mondok!
„Ez a nálam 40 évvel idősebb férfi
nap mint nap megsértette a természet legszentebb törvényeit.
Azt mondta, a tulajdona vagyok,
hogy feltétlen engedelmességgel tartozom neki.
A lelkem lázadt a szörnyű zsarnok ellen.
De kitől várhattam volna védelmet?
Végül a mocsárba menekítettek,
amíg Phillip bácsikám előkészítette a rejtekhelyemet.
Kész voltam vállalni minden kockázatot.
Ha elbukok…
ugyan, mi lett volna velem és a négy gyermekemmel?
A nagyanyámnál bújtattak el.
Egy aprócska lyukban, ahol csak patkányok és egerek tanyáztak,
ahol nem volt sem fény, sem levegő.
Mégsem voltam vigasztalan.
Hallhattam a gyermekeim hangját.
Ez boldoggá tett,
ugyanakkor elszomorított.
Megríkatott.
Majdnem hét évig éltem abban a nyomorúságos kis lyukban.
Végül szabad lettem.
Mindezt nem azért írom le, hogy felhívjam magamra a figyelmet.
Egyszerűbb lett volna hallgatnom örökre
mindarról, amit velem történt, de ez az én tanúságtételem.
Fel akarom hívni az északi nők figyelmét
kétmillió déli nő sorsára,
akik még mindig rabok és elszenvedik mindazt, amit én,
sőt, sokkal rosszabbat.
Azt akarom, hogy a szabad államok lakói tudják, mit jelent a rabszolgaság.”
Az Egyesült Államokban, ha a rabszolgaságról esett szó,
a nőkről nem vettek tudomást.
Harriet Jacobs úttörő volt. Nem hiszem,
hogy Harriet Jacobs nélkül előálltak volna újabb rabszolganők,
hogy elmondják a történetüket, és elindítsanak egy párbeszédet,
egy különösen nehéz párbeszédet ebben a témában.
Az, hogy Jacobs elmondta a történetét, nagyon fontos volt, mert rávilágított,
hogy a szexuális erőszak
szerves része volt a rabszolgaságnak, ami a felszínen a munkáról szólt.
Ironikus módon a történészek úgy vélték, hogy Harriet történetét egy fehér nő írta,
egy abolicionista, mert szerintük túl…
Nos, túlságosan drámai volt, ezért nem lehetett valós.
A Harriet Jacobshoz hasonló nők tudták, hogy megpróbálják majd negligálni őket,
mert a történeteiknek nem szabadna napvilágra kerülnie.
Éppen ezért nagyon fontos,
hogy odafigyeljünk ezekre a történetekre.
CSAK IGAZSÁGOT AKARUNK GYORS ÉS PÁRTATLAN TÁRGYALÁST
Ellenséges környezet teremtése,
akár történik fizikai kontaktus, akár nem,
szexuális zaklatásnak minősül.
Még most sem tudom elmondani, mit érzek.
Senki sem tudhatja,
hogy egyáltalán eljuthattam volna-e idáig,
hogy elmeséljem, mi történt.
Fekete nőként bármikor és bárhol áldozatává válhatok
a rasszizmusnak, a szexizmusnak,
a homofóbiának, lenézésnek, nemi erőszaknak.
Megverhetnek, felgyújthatnak, és nem lesz senki,
akinek feltűnne, hogy megszűntem létezni,
mert én nem számítok, mert csak egy fekete nő vagyok.
Legyek olyan, mint egy hölgy? Behízelgő és ravasz?
Legyek a játékod Megalázható, továbbadható
A trófeád, a falra kiakasztható
A vaginámon gyereket átpasszírozó?
Ami áldozatok közötti vigasztaló szónak indult,
mára csatakiáltássá vált.
IGAZSÁGOT A FEKETE NŐKNEK!
Csak azt akarták, hogy hallják őket, hogy észrevegyék őket.
HIGGYETEK A FEKETE NŐKNEK!
Jobb rendszert érdemlünk, több figyelmet,
olyan vezetőket, akik készek foglalkozni a problémával.
Én magam
szexuális és családon belüli erőszak áldozata vagyok.
Ami Harriet Jacobsot illeti,
az ő szabadságát végül megvásárolták.
Ám Harriet Jacobsot nagyon dühítette, hogy a szabadságát végül
a rabszolgaság eltörlését sürgető fehér abolicionistáknak köszönhette.
Legtöbbször, amikor az abolicionistákról tanítok,
a gyerekek kedves fehéreknek vélik őket, akik nagy áldozatot hoztak,
és ebben van is igazság.
Ám számomra az igazi abolicionisták fekete férfiak és nők,
akik óriási bátorsággal tettek elképesztő dolgokat.
Ők alkotják a mozgalom magját,
fehér szövetségeseik, a fehér abolicionisták pedig a perifériát.
Sajnos a kisebbségek hangját nem hallják meg mindaddig,
amíg a többségből nem áll ki valaki, hogy értük, mellettük szóljon.
Ezért fehér abolicionistákra szükség volt, de korántsem voltak szentek.
A SZABADSÁG ÚTTÖRŐI
A fehér abolicionisták közül sokan morálisan elítélték a rabszolgaságot,
a feketéket nem tartották magukkal egyenrangúnak.
„Ha meg is szűnnek rabszolgának lenni,
közel sem tekinthetők a fehér fajjal egyenrangúnak.
Hogy ez helyes-e vagy sem,
nem tisztem megítélni.”
Lincolnra nagy felszabadítóként gondolunk.
Abraham Lincoln!
Mivel ő számolta fel a rabszolgaságot,
nagy tisztelet övezi.
Ma először játszik a nemzeti ligában két afroamerikai hátvéd.
Stílszerűen február 12-én, Abe Lincoln születésének napján.
Ha azonban elbeszélgetnénk a 19. századi Lincolnnal,
feltűnne, hogy a fickó meglehetősen rasszista.
„Én is, mint minden ember, azt gondolom,
hogy a fehér faj felsőbbrendű.”
Gyakran úgy festik le őt,
mint aki morális alapon helytelenítette a rabszolgaságot,
de valójában csak azért volt ellene,
mert rájött, hogy a felszámolása gazdaságilag előnyös lenne.
Ha minden kijelentését megvizsgáljuk, nem csak az Emancipációs Kiáltványt,
akkor rájövünk,
hogy Abraham Lincoln ellentmondásos történelmi alak,
főként az amerikai fekete történelem szempontjából.
Félig Abraham Lincoln vagyok, úgyhogy…
- Úgyhogy meg kéne csókolnom a seggedet? - Nem, de…
A történelem szinte kizárólag a fehér férfiakra koncentrál,
ők játsszák a „nagy fehér megmentő” szerepét.
Ők a megmentők, a felszabadítók.
Ezzel az a gond, hogy eltagadja a feketék tevékenységét,
nem ismeri el mindazt, amivel ők járultak hozzá a mozgalomhoz.
A FEHÉR MEGMENTŐ MÍTOSZA
Az elmúlt 18 évben olyan helyeken jártam,
ahol az életkörülmények elképzelhetetlenül rosszak,
és ennek mindig a gyerekek a szenvedő alanyai.
Többet tettem a fekete amerikaiakért, mint bárki más,
kivéve talán Abraham Lincolnt.
Más a közelembe sem ért.
Ma este megmentettelek. Talán mutathatnál némi hálát.
VIGYÁZUNK RÁTOK
A „fehér megmentő” toposza valójában szükségszerű velejárója
a fehér felsőbbrendűségnek.
Ha a fehérek felsőbbrendűek,
ha az övék minden hatalom,
akkor csak nekik áll módjukban megmenteni bárkit is.
Nézd, te fehér tanár vagy egy fekete suliban…
Nem vagyok Hillary Swank a Saját szavakból.
De, Hillary Swank vagy a Saját szavakból.
A mítosz a legkülönfélébb módokon manifesztálódik.
Vannak, akik lefotóztatják magukat,
amint feketék által lakott országokba látogatnak
vagy megfognak egy fekete gyereket, mintegy demonstrálandó a világnak…
ÍRÓ, AKTIVISTA, MÉDIATERVEZŐ
hogy ők kedvesek a négerekhez.
Annak, aki tényleg önzetlen módon akar segíteni,
nincs szüksége ilyesféle önigazolásra.
Leegyszerűsítik a problémát,
és felületes válaszokat adnak rá,
ahelyett, hogy megkérdeznék, mire van valójában szükség.
Az első abolicionisták valójában feketék voltak.
A rabszolgákat nem kell emlékeztetni rá, hogy a rabszolgaság rossz.
Ha valakik, ők pontosan tudták.
Ők beszéltek elsőként a nyomorúságukról,
a rabszolgaság intézményének kegyetlenségéről.
Fontos tudnunk, hogy a feketék szabadították fel önmagukat.
A fehér megmentő toposza révén a fehérek gyerekként kezelhetik a feketéket.
Azt mondják nekik: „Majd mi segítünk rajtatok.”
Így beszél egy szülő a gyerekével.
De a feketék nem gyerekek. Nincs szükség rá, hogy fogják a kezünket.
Támogatásra van szükségünk. Szövetségesre.
Ha úgy akarsz segíteni egy szegény, rosszul ellátott fekete közösségen,
hogy csakis a saját ismereteidre hagyatkozol,
és nincs melletted egy fekete tanácsadó,
akkor gondold át a dolgot még egyszer!
Ezért kellettek Lincoln mellé olyan emberek, mint Frederick Douglass,
Elizabeth Keckley és más feketék,
hogy megmutassák Lincolnnak, mire képesek a feketék,
és mit várnak a szabadságtól.
A háborút illetően Lincoln eleinte azt vallotta:
„A célunk nem az abolíció,
hanem az Unió helyreállítása.”
Viszont az Emancipációs Kiáltvány kiadása után
nagyjából 200 000 fekete csatlakozott az uniós sereghez
a háború utolsó két évében,
hogy immár a szabadságért harcoljon.
A POLGÁRHÁBORÚ VÉGE 1865
EMANCIPÁCIÓS KIÁLTVÁNY SZABADSÁGOT A MILLIÓKNAK!
SZABADSÁGOT A RABSZOLGÁKNAK!
„ÁLLJ FEL!” SZABAD VAGYOK!
Amint szabadok lettünk, megnyílt előttünk a lehetőségek tárháza.
Ott voltunk a kongresszusban, voltak szenátoraink, fekete egyetemek.
Lehetett tulajdonunk.
Szavaztunk.
A feketék alacsonyabbrendűségének mítosza megdőlt.
Egyértelművé vált, hogy a feketék mire vágynak,
hogy mire képesek,
ha szabadon élhetnek, és maguk dönthetnek az életükről.
A feketék végre megmutathatták a kiválóságukat.
Csakhogy túl sikeresek lettünk, túlságosan rövid idő alatt.
TANÁR, ÍRÓ
Ez alapjaiban rázta meg a társadalmat. Nem tudtak vele mit kezdeni.
A feketék fejlődése ijesztő volt.
Válaszként a fehérek bármi áron igazolni akarták,
hogy továbbra is övék a hatalom.
A fehérek azt, hogy a feketék gyakorolták állampolgári jogaikat,
fenyegetésként élték meg.
Ezért aztán elkezdtek megrajzolni
egy igen erőteljes képet a feketékről,
akiknek egyfolytában fehér nők elcsábítása és megerőszakolása jár a fejében.
MINEK DOLGOZZAK, HA SEGÉLYEN IS ÉLHETEK
A rasszizmus akkor tud gyökeret verni,
ha összekapcsolódik valami személyes, erős érzelmeket kiváltó fenyegetéssel.
Ők pedig összekapcsolták…
FILM- ÉS MÉDIASZAKÉRTŐ
a közösség női tagjainak védelmét
a feketék jelentette állítólagos fenyegetéssel.
Így vált a faji alapú erőszakból hőstett.
Ezzel pedig mentséget szolgáltattak mindenféle rettenetes gaztettre.
A FEKETE BŰNÖZŐ MÍTOSZA
Az 1890-es évek elejére a lincselések mindennapossá váltak,
a hatalmas méreteket öltő jelenség indokai pedig nem kizárólag
az áldozatok által elkövetett bűntettek voltak.
A lincselés nem csak arról szólt, akit felakasztottak,
akit megbüntettek valamilyen, általában kitalált bűncselekményért,
amit sokszor el sem követett.
A lincselés célja elijesztés is volt,
hogy senki se akarjon erre a sorsra jutni.
Ezen a módon hozták a tudomásunkra,
hogy ne akarjunk egyenlőek lenni, és maradjunk szépen a helyünkön.
Földre!
Mi baja van?
A fehér felsőbbrendűség hívei sztereotípiákat alkottak…
KONGRESSZUSI KÉPVISELŐ
hogy félelmet keltsenek az emberekben.
Mert aki veszélyforrás, arra nem tekintünk emberként.
PUSZTÍTSD EL AZ ŐRÜLT VADÁLLATOT
És ezt szándékosan tették, hogy elnyomjanak minket.
FEKETÉK A TÉVÉBEN: REALIZMUS VAGY SZTEREOTÍPIA?
A feketék kriminalizálása
az amerikai fehér felsőbbrendűség alapvető eszköze.
Ez egy igen hatásos módszer,
amivel a fehérek igazolhatják, miért szükséges,
hogy egy fehér hatalmi elit
ellenőrzése alatt tartsa a fekete közösségeket.
Ezeknek a srácoknak a bűnlajstroma könyv hosszúságú,
mégis úgy kell bánnunk velük, mint a hímes tojással,
ahelyett, hogy bűnözőként kezelnénk és börtönbe zárnánk őket, ahová valók.
A feketék élete is számít!
Miért nem mondjuk ki, hogy terroristák? Mert feketék, és így nem szabad?
Hagyjuk a mellébeszélést! Ezek gyilkosok, akik gyűlölik a fehéreket.
A bűnözés és a „feketeség”, a rassz közti összefüggés…
EGYETEMI TANÁR
mélyen beivódott Amerikába.
Menjen el mindenki, aki a színes környéken él!
- Miért? - Mert éjszaka veszélyes az utcán.
Ki sem lehet lépni.
Hogy jeleníti meg a média a bűnözőket?
Általában színes bőrűek, főként fekete férfiak.
Horton betört az otthonunkba.
Tizenkét órán át ütlegelt, vagdosott, terrorizált.
Pedig tényleges életfogytiglanit kapott, de Dukakis kormányzó kiengedte pár napra.
A feketék nap mint nap fehéreket ölnek.
Fehér nőket erőszakolnak meg, százakat minden egyes nap.
A SZÖVETSÉGI BÍRÓ SZERINT A FEKETE FÉRFI „BŰNÖZŐNEK TŰNIK”
Mind ismerjük a statisztikát.
A bűnözés járványszerű Amerikában.
A statisztikák számai mögött pedig kirajzolódik egy arc.
Egy kemény, mereven bámuló arc.
Ez az arc korunk ijesztő valóságáé,
egy emberi ragadozó, egy megrögzött bűnöző arca.
Nincs a természetben nála kegyetlenebb és veszélyesebb.
A kriminalizációnak megvannak a maga rejtett módszerei.
Ezek már nem csak lázadó kölykök.
Sokuk a „szuperragadozóknak” nevezett bűnözők közé tartozik,
akikből hiányzik a lelkiismeret, az empátia.
Össze kell fognunk, hogy a drogdílereket megbüntessék,
méghozzá gyorsan, határozottan, keményen.
A bűnözés egyfajta kóddá vált,
a fekete faj ismertetőjegyévé.
A „fekete bűnözés” gondolatát
szándékosan ültették el úgy,
hogy áthassa a teljes kultúránkat.
Kamasz gyilkosok. A fiatalkorúak által elkövetett emberölések száma
már meghaladja a felnőttek által elkövetett gyilkosságokét.
A srácok régen dísztárcsát loptak, most erőszakolnak és ölnek.
A rasszista ideológiát újra és újra megerősíti az,
amit a tévében látunk, amit a hírekben hallunk,
a reklámok, a filmek, a közösségi média, és így tovább.
Sokszor csak csendesen csepegtetik a rasszista gondolatokat,
elrejtve más üzenetek mögé, vagy ügyesen álcázva.
Az 1930-as évekre
már nem volt társadalmilag elfogadott feketék meglincselését mutogatni,
de továbbra is megmaradtak az utalások a feketék egyes jellemzőire,
még ha arc nem is társult hozzá.
A moziban a valóság felülírható.
Bátran használhatunk nagy, fekete alakokat gonoszként,
akik tetszőlegesen erősek és horrorisztikusak lehetnek.
Fogd be, szarházi!
Julius, te…
Azt mondtam, hallgass!
Ez a recept azért működik,
azért befogadható a közönség számára,
mert olyannyira bevésődtek a feketékről alkotott sztereotípiák,
hogy már észre sem vesszük, amikor ezek szűrőjén át nézünk valamit.
Azonnal oszoljanak!
Két dolog történt itt tegnap éjjel.
Volt egy tiltakozás a megölt tinédzser miatt,
de emellett felfordulás, jogtiprás, gátlástalan garázdaság is.
St. Louis északi részét tolvajok uralták éjszaka.
Kezeket fel! Ne lőjön!
A feketék nem erőszakosabbak vagy veszélyesebbek,
mint bármely más embercsoport.
A CORALVILLE-I RABLÁS GYANÚSÍTOTTJAI
Ám azt tanították nekünk, hogy az erőszak fekete,
emiatt kevesebb figyelmet szentelünk az erőszakot elkövető fehéreknek,
mivel hozzájuk nem kötjük az erőszakosság sztereotípiáját.
Nem tűnik gyilkos típusnak.
A szegénység és a szabad fegyvertartás sokkal inkább magyarázat az erőszakra,
mint a faji hovatartozás.
De az uralkodó narratíva szerint a fehér erőszak mindig önvédelem.
Halálos szorítás a metrón.
Neely, az egykori Michael Jackson-imitátor
furcsán viselkedett, kiabált az utasokkal, de nem bántott senkit.
KI ÖLTE MEG JORDAN NEELYT?
Ügyvédei szerint Penny tette önvédelem volt.
Egy floridai nőt a szomszédja megölésével vádolnak.
A rendőrök szerint a bejárati ajtón keresztül lőtte le
Ajike Owenst, a négygyermekes édesanyát.
Lorincz önvédelemre hivatkozik.
Itt egy afroamerikai férfi. A Central Parkban vagyok.
Telefonnal vesz, fenyeget engem és a kutyámat.
A Ramble közepén fenyeget egy férfi! Azonnal küldjenek ide rendőrt!
Sanfordi rendőrség. Rögzítjük a hívást. Sean vagyok.
Volt pár betörés a környéken, és most itt egy gyanús fickó.
Milyen a férfi? Fehér, fekete, latin?
Feketének tűnik.
A potenciális erőszak, amit ezek az ideológiák váltanak ki,
egészen rendkívüli veszélyt jelent.
George Floydról azt mondták, hogy be volt állva,
ezért bármelyik pillanatban veszélyessé válhatott volna.
Ahmaud Arbery futott.
Csak futott,
és ettől azok a fehér férfiak máris szörnyetegnek látták.
Vannak ártalmatlannak tűnő gondolatok,
amik beférkőznek az emberek agyába,
akik aztán kiforgatják ezeket,
hogy így indokolják meg a feketék lemészárlását.
Ha finomkodni akarunk, hívhatjuk őket „kulturális narratíváknak”.
Én szemenszedett hazugságnak hívom őket, amiket arra használnak,
hogy megindokolják bizonyos szabályok és a faji egyenlőtlenség fenntartását.
IGAZSÁG
A lincselés válasz volt,
rasszista válasz a feketék kialakuló jólétére.
Ida B. Wells tanulmányozta az eseteket, a lincselések indokául felhozott adatokat,
majd úgy döntött, inkább maga jár utána mindennek.
„Ha a déliek saját gazságaik védelmében igazat mondanának a lincselésekről,
most nem lenne szükség erre a védőbeszédre.
De mivel szándékosan, folyamatosan és rosszhiszeműen hazudnak,
a feketéknek kell elmesélniük a maguk nézőpontjából e szörnyűséget.
A városban mindenki ismerte Tommyt.
Volt egy kis háza, és a megtakarított pénzéből
nyitott egy vegyesboltot.
Egy nap fehér és színes bőrű fiúk összekaptak pár üveggolyón.
A vitába természetesen a fekete boltost is belerángatták.
A vasárnapi újság szenzációhajhász szalagcímmel tálalta az ügyet.
TOLVAJOK ÉS BANDITÁK
Az újság azzal szította a rasszista előítéleteket,
hogy a boltot ‘tolvajok és banditák tanyájának‘ nevezte.”
Kapjuk el!
Vért!
FEGYVERREL ÖLTEK, NEM KÖTÉLLEL HÁROM BŰNÖZŐT LELŐTTEK
A LINCSELÉS HELYSZÍNE
„Nem volt nála tisztább, jobb ember egész Memphisben,
mégis megölték, tétovázás nélkül, mint egy kutyát.
Ekkor ébredtem rá, hogy mi is a lincselés valójában:
kifogás arra, hogy megszabadulhassanak a vagyonos, igyekvő feketéktől,
és rettegésben tartsák a fajunkat.
LINCSELÉSEK ADATAI
Minél tovább kutattam, egyre világosabb lett,
hogy a déliek sosem tették túl magukat a sértettségen,
amiért a négerek megszűntek a játékszereiknek,
a szolgáiknak, a bevételi forrásaiknak lenni.
1892-BEN 241 EMBERT LINCSELTEK MEG.
Ezen évek alatt több mint 10 000 négert gyilkoltak meg hidegvérrel,
szabályos tárgyalás, ítélet és jogszerű kivégzés nélkül.
Ugyanakkor ennyi év alatt, ezért a temérdek gyilkosságért
mindössze három fehér embert ítéltek halálra a bíróságok.
DÉLI HORROR
A LINCSBÍRÓSÁGOK MŰKÖDÉSÉNEK RÉSZLETES LEÍRÁSA
Érdeklődő barátaim az előadásaim után a legtöbbször azt kérdezik:
‘Hogyan segíthetnék?‘
A válasz mindig ugyanaz:
‘Mondd el a világnak a tényeket!‘”
VÖRÖS NYILVÁNTARTÁS.
AZ 1892-1894 KÖZÖTTI USA-BELI LINCSELÉSEK STATISZTIKÁJA ÉS ÁLLÍTÓLAGOS OKAI
SZERZŐ MISS IDA B. WELLS
A történeteink elmesélésében,
az országunk önmagával való őszinte szembenézésre kényszerítésében
ő volt az úttörő.
Látjuk a képeslapokat a lincselőkről, akik asszonyostól, gyerekestől állnak
egy fáról függő fekete test alatt,
és átérezzük a helyzet borzalmát.
De ez csakis azért lehetséges,
mert Ida B. Wells magára vállalta a feladatot,
hogy ott és akkor lejegyzi mindezt,
hogy biztosan tudjunk róla, és ne tagadhassuk el a történteket.
Kinyitotta a kocsim ajtaját, tehát ki akar rángatni az autóból.
Szálljon ki!
- Az sokkoló? - Használni fogom.
A földre! Arccal a földre!
- Egy, kettő… - Nem jelentek veszélyt. Ő fenyeget engem.
- Figyeljetek, srácok! - Az életem veszélyben van…
Valahányszor meglátnak, baszakodnak velem.
Elegem van! Itt a vége!
Nincs eszméleténél, haver.
Van pulzusa?
- Nézzen már rá! Eszméletlen! - Ellenőrizze a pulzusát!
- A pulzusát! - Ez komoly?
Hagyja, hogy a nyakán üljön?
LELŐTTEK EGY FEKETE FUTÓT GEORGIÁBAN
KÉT HÓNAP TELT EL LETARTÓZTATÁS NÉLKÜL
EGY FEKETÉT AGYONLŐTT A SZOMSZÉDJA TÖBB HÓNAPNYI RASSZISTA ZAKLATÁS UTÁN
EGY 11 ÉVES FIÚ HÍVTA A 911-ET,
DE A KIÉRKEZŐ RENDŐRÖK LELŐTTÉK
A RENDŐRÖK SOKKAL TÖBB FEKETE AMERIKAIT ÖLNEK MEG,
MINT FEHÉRET
Napjaink lincselése a rendőri erőszak.
Az intézményesített erőszak a feketék ellen
a börtönökben és azon kívül nem más, mint lincselés.
Faji alapú megfélemlítés,
aminek nemcsak az egyén megbüntetése a célja,
hanem üzenet a fekete közösségnek: „Ne ugráljatok!”
Bár a szabályok és a módszereik fejlődtek, a mintázat tökéletesen felismerhető.
SZABADSÁGOT A RABSZOLGÁKNAK!
A feketéket érintő minden előrelépésre, fejlődésre…
azonnali visszaszorítás a válasz.
Beleütközünk a fehér felsőbbrendűség falába:
„Eddig és ne tovább!”
OBAMA MEGÖLI AMERIKÁT
Vissza!
A válasz a feketék fejlődésére
a büntetés.
Persze ezt nem ismerik el,
a bűnözés, a drogprobléma, mint ürügy mögé rejtik,
de valójában az a céljuk,
hogy újra megerősítsék faji dominanciájukat,
a „rendre” hivatkozva.
Nemzetünknek mindent bele kell adnia a bűnözés elleni küzdelembe.
Országunk törvényeit be kell tartani.
A rendet fenn kell tartani.
Barátaim, a ma esti üzenetem legyen egyértelmű mindenki számára!
A bűnözési hullám nem az Amerikai Egyesült Államok jövője.
A kormányzat elsődleges felelőssége
a törvény és a rend fenntartása.
Én a törvény és a rend jelöltje vagyok.
TRUMP VÁLASZA A DALLASI ORVLÖVÉSZ TÁMADÁSÁRA
Hallotta a híreket a problémákról?
Az omahai, clevelandi, brooklyni, chicagói zavargásokról, meg a többiről?
Én lázadásnak hívom ezeket.
- Lázadás? - Úgy van.
Ön ezeket nem problémának látja?
Szerintem az emberek egy olyan rendszer ellen lázadnak,
ami gettókba száműzte és bezárta őket, ami kihasználja és elnyomja őket,
és nincs más esélyük ennek orvoslására, mint lebontani a rendszert.
Maguk jöttek hozzánk, hogy romboljanak és pusztítsanak,
elrabolták az embereket,
felszámolták az intézményeiket,
és mindezt civilizációnak nevezték.
Mindennek mi voltunk az elszenvedői,
és most végre kimondjuk, hogy maguk azok, akik elvették a mi álmainkat,
itt maguk a vademberek.
Mindig is maguk voltak a civilizálatlanok.
Magukat kell pallérozniuk.
A nemzet vonzódik a látványos eseményekhez,
a nagy lángokhoz,
de közben nem figyelünk a tüzet okozó szikrákra.
A kifejezetten a feketék ellen hozott jogszabályok ilyen szikrák.
A FEHÉR ISKOLA MARADJON FEHÉR
Az oktatás megtagadása ilyen szikra.
Az egyenlőtlenség a lakhatásban és a munkalehetőségek terén ilyen szikra.
A feketékkel szembeni túlzott rendőri fellépés ilyen szikra.
Az utcai vegzálás…
Rendőrség, állj!
A drog elleni háború…
A tömeges bebörtönzés…
Ha egy társadalom jogszabályai, rendszerei és intézményei
szándékosan leigázzák a feketéket,
ezzel tudatosan teremtenek kriminalizálható közösségeket.
És kezdődik minden elölről.
Ebben az országban a rasszizmus története
valójában a hatalom története.
A feketék elnyomására szolgáló minden eszköz célja
csak a hatalom megőrzése volt.
A fehér elit számára
ez volt a haszon.
A hatalom megőrzése.
Arra tanítottak, hogy a hatalom véges erőforrás,
olyan, mint egy pite.
Ha nekem több jut, neked kevesebb. Ha neked van több, nekem kevesebb.
Ha a vezérlő elv bármiféle javak
mindenáron történő megőrzése, akkor az emberek eszerint cselekszenek.
Hazudni, csalni, ölni is képesek lesznek, hogy ne vehessék el tőlük, ami az övék.
Az a munka, amit el kellett volna végezni
a rabszolgaság felszámolása után azonnal,
a társadalom újraszervezése, a társadalom működésének
és gondolkodásának áthangolása,
ami lehetővé tette volna, hogy az addig rabszolgasorban élők
szabadok és egyenlőek lehessenek,
teljesen elmaradt.
Vigyázz!
Szerintem a fehérek félnek, hogy mi fog történni,
ha egyszer a tükörbe néznek…
A RENDŐRÖK ÁLDOZATAI
…és azt látják, hogy generációkon, századokon keresztül
kínozták és elnyomták a feketéket, a barnákat, a sárgákat…
VESZÉLYES FEKETE
…és nem tudják majd, hogy viszonyuljanak ehhez.
Akkor jön majd a „Na és most?” kérdés. „Oké, felfogtuk. Hogyan tovább?”
El kell majd dönteniük,
hogy tovább akarják-e vinni ezt az örökséget.
A rasszizmus éltető ereje a tagadás,
a folyamatos próbálkozás annak tagadására,
hogy a rasszizmus létezik.
Ahhoz, hogy a rasszizmust gyökerestől kiirtsuk,
aktív, cselekvő hozzáállásra van szükség.
Ez az antirasszizmus.
EGY ANTIRASSZISTA TÁRSADALOM VALÓSÁGA
Az emberek mindig azon töprengenek,
hogy egy antirasszista társadalom létrejöttével
mit veszítenének,
és nem azon, hogy mit nyernének.
Ha emberi lények működőképes hálóját, egy működőképes társadalmat akarunk,
akkor folyamatosan elnyomni a közösség egy csoportját talán nem a legjobb döntés.
Nem tudom, milyen lenne, de azt igen, hogy lehetséges.
Lehetséges, mert a rasszizmus rendszere is emberi alkotás.
És ha emberek alkották a rendszert, akkor az emberek le is tudják bontani.
Ez nem csak egy jobb eszme, ami elhozza a felebaráti szeretetet.
Nem erről szól a dolog.
Ha az antirasszizmus annyit jelent, hogy nem idegenkedsz a színes bőrűektől,
attól az én életem hogyan lesz jobb?
Az, hogy valaki nem utál, nem elég.
De ha az ellenérzések lebontása után felteszed a kérdést:
„Hogyan tette az intézményesített gyűlölet
és semmibe vétel nehezebbé ezeknek az embereknek az életét?”,
akkor már van miről beszélnünk.
A feketék tudják, mit akarnak.
Határozott elképzelésük van a szabadságról,
és ez egyáltalán nem valami radikális utópia.
Nagyon hasonlít a fehér emberek világára.
A fehérek világára, amit sosem kérdőjelez meg senki.
Szeretek fekete lenni.
Naponta hálát adok Istennek, amiért fekete vagyok.
Szeretem a fekete férjemet, a leendő fekete kisbabánkat.
Szeretem a fekete családomat, a fekete szomszédomat, Janet asszonyt.
Szeretem a fekete egyházamat, a fekete zenémet.
Szeretek mindent, amit a feketék adtak Amerikának,
akár elismeri ezt az ország, akár nem.
Tehát, mi a baj a feketékkel?
Semmi. Semmi baj a feketékkel.
A világon semmi baj a feketékkel.
Látja, milyen abszurd ez az egész?
Az az egyetlen baj a feketékkel,
hogy azt hisszük, baj van velünk.
A RASSZIZMUS TÖRTÉNETE AZ EGYESÜLT ÁLLAMOKBAN
A feliratot fordította: Kisházi Viktória